બોલીવુડમાં કપૂર પરિવાર સાથે સંબંધો બાંધવામાં સૌ કોઇ આગળ રહે છે. સુત્રોનાં જણાવ્યાં મુજબ ભટ્ટ પરિવાર કપૂર પરિવાર સાથે વધુને વધુ સંપર્કમાં હોય તેવુ સામે આવ્યુ છે. જો કે આ મુદ્દે ભટ્ટ પરિવાર કોઇ નિવેદન આપતા બચી રહ્યા છે પરંતુ રિશી કપૂરે એક ઇંટરવ્યૂ દરમિયાન પોતાના દિકરા રણબીર માટે કહ્યુ કે, મારા લગ્ન 27 વર્ષની ઉંમરે થઇ ગયા હતા અને હાલમાં રણબીર 35 વર્ષનો થઇ ગયો છે. હવે તેણે પોતાના લગ્ન વિશે જરૂર વિચારવું જોઇએ. તેમણે વધુમાં જણાવ્યું કે, હુ અને મારી પત્નિ નીતુ, રણબીરનાં લગ્ન અંગે ઘણીવાર ચર્ચા કરી ચુક્યા છે. અમે બંન્ને દુનિયાથી વિદાય લેતા પહેલા પૌત્ર અને પૌત્રીઓ સાથે રમવા માંગીએ છીએ. સુત્રોનાં જણાવ્યાં મુજબ રણબીર કપૂર અને આલીયા ભટ્ટ આવતા વર્ષે લગ્નનાં પવિત્ર સંબંધમાં બંધાશે તેવી સંભાવનાઓ દેખાઇ રહી છે.